

**REPUBLIKA HRVATSKA**

**ISTARSKA ŽUPANIJA**

**GRAD POREČ – PARENZO**

**CITTA DI POREČ-PARENZO**

Upravni odjel za društvene djelatnosti

KLASA: 402-08/23-01/05

URBROJ: 2163-6-21/07-23-1

Poreč-Parenzo, 09.01.2023.godine

Na temelju članka 20. Pravilnika o financiranju programa i projekta koje provode organizacije civilnog društva („Službeni glasnik grada Poreča-Parenzo“ broj 1/16 i 1/18) Upravni odjel za društvene djelatnosti objavljuje

**Javni natječaj**

**za financiranje programa i projekata organizacija civilnog društva u području razvoja civilnog društva, kulture, sporta i rekreacije i socijalne skrbi u 2023. godini**

**I.**

Grad Poreč-Parenzo poziva udruge koje su programski/projektno usmjerene na rad u područjima naznačenim u ovom Javnom natječaju za financiranje programa i projekata organizacija civilnog društva u području razvoja civilnog društva, kulture, sporta i rekreacije i socijalne skrbi (u daljem tekstu: Natječaj), da se prijave za financijsku podršku programima/projektima koji doprinose razvoju prioritetnih područja iz ovog Natječaja.

**II.**

Sukladno članku 4. stavak 2. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine” broj 26/15) dio natječajne procedure Grad Poreč – Parenzo provodi u suradnji sa Zakladom za poticanje partnerstva i razvoja civilnog društva - Fondazione per la promozione del partenariato e dello sviluppo della società civile (u daljnjem tekstu: Zaklada Istra – Fondazione Istria) iz Pule.

**III.**

Udruge, sukladno ovom Natječaju, mogu prijaviti program/projekt za sljedeća prioritetna područja:

* **PRIORITETNO PODRUČJE 1 – RAZVOJ CIVILNOG DRUŠTVA**
  + Podprioritet 1.1. – kvalitetno i organizirano provođenje slobodnog vremena djece i mladih koje se provodi tijekom cijele godine
  + Podprioritet 1.2. – izvođenje programa organiziranog provođenja slobodnog vremena za djecu predškolskog i osnovnoškolskog uzrasta za vrijeme ljetnih školskih praznika – Ljetni kamp za djecu
  + Podprioritet 1.3. – educiranje djece za demokratsko građanstvo i aktivno sudjelovanje djece u područjima donošenja odluka
  + Podprioritet 1.4. – njegovanje vrijednosti antifažizma i tekovina NOB-a
  + Podprioritet 1.5. – očuvanje sjećanja na Domovinski rat
  + **PRIORITETNO PODRUČJE 2 - AKTIVNO UKLJUČIVANJE MLADIH**
  + Podprioritet 2.1. – jačanje mladih za preuzimanje aktivne uloge u društvenom životu Grada
  + Podprioritet 2.2. – aktivno sudjelovanje mladih, rad s mladima - koordinacija provedbe aktivnosti u Klubu za mlade Poreč
* **PRIORITETNO PODRUČJE 3 – KULTURA**
  + Podprioritet 3.1. – aktivnosti u području glazbe i glazbeno scenske umjetnosti, suvremenog plesa i pokreta tijekom cijele godine
  + Podprioritet 3.2. – aktivnosti u području glazbe i glazbeno scenske umjetnosti, suvremenog plesa i pokreta tijekom ljeta
  + Podprioritet 3.3. – poticanje kulturno umjetničkog amaterizma
  + Podprioritet 3.4. – razvijanje kulture nacionalnih manjina
* **PRIORITETNO PODRUČJE 4 – SPORT I REKREACIJA**
  + Podprioritet 4.1. – organizacija sportskih aktivnosti za osobe s invaliditetom u teretani na spravama prilagođenim osobama s invaliditetom
* **PRIORITETNO PODRUČJE 5 – SOCIJALNA SKRB**
  + Podprioritet 5.1. – podrška liječenim ovisnicima i članovima njihovih obitelji
  + Podprioritet 5.2. – kvalitetno provođenje slobodnog vremena te aktivno sudjelovanje u životu zajednice osoba starije životne dobi
  + Podprioritet 5.3. – sprječavanje rizika društvene isključenosti
  + Podprioritet 5.4. – osiguravanje punog i aktivnog sudjelovanja osoba s invaliditetom u životu zajednice
  + Podprioritet 5.5. – osiguravanje punog i aktivnog sudjelovanja osoba s invaliditetom (slabovidnih i slijepih, gluhih i nagluhih i osoba s tjelesnim invaliditetom) u životu zajednice te uključivanje u sportske, rekreativne i druge aktivnosti u zajednici

**IV.**

Ukupno planirana vrijednost Natječaja **144.628,00 eura / *1.089.699,67 kuna*.[[1]](#footnote-1)**

Planirana vrijednost po područjima te najniži i najviši iznos sredstava po područjima određuju se kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| Prioritetno područje /Podprioritet | | | Najniži iznos sredstava koji se može prijaviti i ugovoriti po pojedinoj prijavi | Najviši iznos  sredstava koji se može prijaviti i  ugovoriti po  pojedinoj prijavi | Najmanji broj prijava koje će se financirati | Najveći broj prijava koje će se financirati | Ukupno raspoloživi  iznos |
| **1. Razvoj civilnoga društva**  *Područje/aktivnost u proračunu:*  ***Program 1022: Razvoj civilnog društva u društvenim djelatnostima***  ***Aktivnost A100001: Financiranje programa i projekata udruga u razvoju civilnog društva*** | | | | | | | **52.307,00 eura /**  *394.107,09kuna* |
| 1.1. | Kvalitetno i organizirano provođenje slobodnog vremena djece i mladih koje se provodi tijekom cijele godine | | 664,00 eura/  *5.002,91 kn* | 12.808,00 eura/  *96.501,88 kn* | 1 | 2 | **14.799,00 eura/**  *111.503,07 kn* |
| 1.2. | Izvođenje programa organiziranog provođenja slobodnog vremena za djecu predškolskog i osnovnoškolskog uzrasta za vrijeme ljetnih školskih praznika – Ljetni kamp za djecu | | 929,00 eura/  *6.999,56 kn* | 31.190,00 eura /  *235.001,06 kn* | 1 | 1 | **31.190,00 eura /** *235.001,06 kn* |
| 1.3. | Educiranje djece za demokratsko građanstvo i aktivno sudjelovanje djece u područjima donošenja odluka | | 93,00 eura /  *700,71 kn* | 279,00 eura/  *2.102,13 kn* | 1 | 1 | **279,00 eura /** *2.102,13 kn* |
| 1.4. | Njegovanje vrijednosti antifažizma i tekovina NOB-a | | 186,00 eura /  *1.401,42 kn* | 5.017,00 eura /  *37.800,59 kn* | 1 | 2 | **5.203,00 eura /** *39.202,00 kn* |
| 1.5. | Očuvanje sjećanja na Domovinski rat | | 226,00 eura /  *1.702,80 kn* | 836,00 eura /  *6.298,84 kn* | 1 | 1 | **836,00 eura /**  *6.298,84 kn* |
| **2. Aktivno uključivanje mladih**  *Područje/aktivnost u proračunu:*  ***Program 1022: Razvoj civilnog društva u društvenim djelatnostima***  ***Aktivnost A100001: Financiranje programa i projekata udruga u razvoju civilnog društva*** | | | | | | | **10.220,00 eura/**  *77.002,59 kn* |
| 2.1. | | Jačanje mladih za preuzimanje aktivne uloge u društvenom životu Grada | 265,00 eura /*1.996,64 kn* | 929,00 eura/ *6.999,55 kn* | 1 | 1 | **929,00 eura/** *6.999,55 kn* |
| 2.2. | | Aktivno sudjelovanje mladih, rad s mladima - koordinacija provedbe aktivnosti u Klubu za mlade Poreč | 664,00 eura /  *5.002,91 kn* | 9.291,00 eura /  *70.003,04 kn* | 1 | 1 | **9.291,00 eura /**  *70.003,04 kn* |
| **3. Kultura**  *Područje/aktivnost u proračunu:*  ***Program 1030: Javne potrebe u kulturi***  ***Aktivnost A100009: Sufinanciranje programa i projekata udruga u kulturi*** | | | | | | | **28.402,00 eura /** *213.994,87 kn* |
| 3.1. | | Aktivnosti u području glazbe i glazbeno scenske umjetnosti, suvremenog plesa i pokreta tijekom cijele godine | 398,00 eura /  *2.998,73 kn* | 3.451,00 eura / *26.001,56 kn* | 1 | 4 | **8.494,00**  **eura /**  *63.998,04 kn* |
| 3.2. | | Aktivnosti u području glazbe i glazbeno scenske umjetnosti, suvremenog plesa i pokreta tijekom ljeta | 398,00 eura /  *2.998,73 kn* | 1.991,00 eura /  *15.001,19 kn* | 1 | 2 | **3.982,00 eura /** *30.002,38 kn* |
| 3.3. | | Poticanje kulturno umjetničkog amaterizma | 398,00 eura /  *2.998,73 kn* | 1.858,00  eura /  *13.999,10 kn* | 1 | 3 | **3.185,00 eura /**  *23.997,38 kn* |
| 3.4. | | Razvijanje kulture nacionalnih manjina | 1.327,00 eura /  *9.998,28 kn* | 7.432,00 eura /  *55.996,40 kn* | 1 | 2 | **12.741,00**  **eura /**  *95.997,06 kn* |
| **4. Sport i rekreacija**  *Područje/aktivnost u proračunu:*  ***Program 1033: Javne potrebe u sportu i rekreaciji***  ***Aktivnost A100013: Financiranje programa i projekata udruga u sportu*** | | | | | | | **10.618,00 eura /**  *80.001,32 kn* |
| 4.1. | | Organizacija sportskih aktivnosti za osobe s invaliditetom u teretani na spravama prilagođenim osobama s invaliditetom | 664,00  eura /  *5.002,91 kn* | 10.618,00 eura /  *80.001,32 kn* | 1 | 1 | **10.618,00 eura /**  *80.001,32 kn* |
| **5. Socijalna skrb**  *Područje/aktivnost u proračunu:*  ***Program 1034: Javne potrebe u socijalnoj skrbi***  ***Aktivnost A100029: Financiranje programa i projekata udruga u socijalnoj skrbi*** | | | | | | | **43.081,00 eura /**  *324.593,79 kn* |
| 5.1. | | Podrška liječenim ovisnicima i članovima njihovih obitelji | 664,00  eura /  *5.002,91 kn* | 2.389,00 eura /  *17.999,92 kn* | 1 | 2 | **3.716,00**  **eura /**  *27.998,20 kn* |
| 5.2. | | Kvalitetno provođenje slobodnog vremena te aktivno sudjelovanje u životu zajednice osoba starije životne dobi | 1.327,00  eura /  *9.998,28 kn* | 17.254,00  eura /  *130.000,26 kn* | 1 | 1 | **17.254,00**  **eura /**  *130.000,26 kn* |
| 5.3. | | Sprječavanje rizika društvene isključenosti | 332,00 eura /  *2.501,45 kn* | 465,00 eura /  *3.503,54 kn* | 1 | 3 | **1.327,00**  **eura /**  *9.998,28 kn* |
| 5.4. | | Osiguravanje punog i aktivnog sudjelovanja osoba s invaliditetom u životu zajednice | 1.327,00 eura /  *9.998,28 kn* | 17.254,00  eura /  *130.000,26 kn* | 1 | 1 | **17.254,00**  **eura /**  *130.000,26 kn* |
| 5.5. | | Osiguravanje punog i aktivnog sudjelovanja osoba s invaliditetom (slabovidnih i slijepih, gluhih i nagluhih i osoba s tjelesnim invaliditetom) u životu zajednice te uključivanje u sportske, rekreativne i druge aktivnosti u zajednici | 398,00 eura /  *2.998,73 kn* | 1.327,00 eura /  *9.998,28 kn* | 1 | 5 | **3.530,00**  **eura /**  *26.596,79 kn* |

**V.**

Rok za podnošenje prijedloga programa/projekata je 30 dana od dana objave Natječaja, a završava **09.02.2023. godine do 12:00 sati.**

Prijave se dostavljaju isključivo na propisanim obrascima koji su zajedno s Uputama za prijavitelje, dostupni na mrežnim stranicama Grada Poreča-Parenzo [www.porec.hr](http://www.porec.hr) i Zaklade Istra – Fondazione Istra [www.civilnodrustvo-istra.hr](http://www.civilnodrustvo-istra.hr).

Prijave se dostavljaju skenirano putem elektroničke pošte na adresu [natjecaji@civilnodrustvo-istra.hr](mailto:natjecaji@civilnodrustvo-istra.hr) s predmetom „Javni natječaj Grada Poreča za 2023. godinu“ sa navedenim nazivom organizacije pošiljatelja u potpisu.

**VI.**

Na ovaj natječaj jedna organizacija može prijaviti najviše tri programa/projekta u različitim podprioritetima na razdoblje do 31.12.2023. godine.

Organizacija koja je ugovorila 3 programa/projekta može istovremeno biti partner drugim oranizacijama na provedbi njihovih programa/projekata u okviru ovog Natječaja.

Pravo prijave na ovaj Natječaj imaju udruge koje zadovoljavaju sljedeće uvjete:

1. da su upisane u Registar udruga,
2. da su upisane u Registar neprofitnih organizacija pri Ministarstvu financija,
3. da su svojim statutom opredijeljene za obavljanje djelatnosti i aktivnosti koje su u skladu s podprioritetom natječaja na koji se prijavljuju
4. da svojim programom/projektom obuhvaćaju korisnike s područja Grada Poreča-Parenzo
5. da prijavljene aktivnosti provode na području Grada Poreča-Parenzo
6. da su uskladile svoj statut s odredbama Zakona o udrugama („Narodne novine“ broj 74/14,70/17 98/2019) ili su podnijele zahtjev za usklađivanjem statuta nadležnom uredu odnosno tijelu (što dokazuju potvrdom nadležnog ureda odnosno tijela);
7. da su osobe ovlaštene za zastupanje udruge (i potpisivanje ugovora o dodjeli financijskih sredstava) u mandatu, što se potvrđuje uvidom u Registar udruga;
8. da vode transparentno financijsko poslovanje u skladu sa zakonskim propisima,
9. da uredno ispunjavaju obveze iz ranije sklopljenih ugovora o financiranju iz javnih izvora,
10. da uredno ispunjavaju obvezu plaćanja doprinosa za mirovinsko i zdravstveno osiguranje i plaćanja poreza, drugih davanja prema državnom proračunu i proračunu Grada Poreča-Parenzo, te ustanovama i poduzećima čiji je osnivač/vlasnik Grad Poreč-Parenzo,
11. da se protiv osobe ovlaštene za zastupanje udruge i voditelja programa/projekta ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe o kriterijima, mjerilima i postupcima financiranja i ugovaranja programa i projekta od interesa za opće dobro koje provode udruge („Narodne novine“ broj 26/15).

**VII.**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje.

Prijavitelj može podnijeti prijavu za program/projekt čiji je traženi iznos iz proračuna Grada Poreča-Parenzo manji od 1.000,00 eura (7.534,50 kuna) **i/ili** program/projekt čiji je traženi iznos iz proračuna Grada Poreča-Parenzo veći od 1.000,00 eura (7.534,50 kuna) uz uvjet da prijavitelj može prijaviti najviše tri programa/projekta u različitim podprioritetima za razdoblje provedbe do 31.12.2023. godine.

Uvjeti natječaja **razlikuju se** ovisno o tome koji se iznos financijske potpore traži iz proračuna Grada Poreča-Parenzo.

Uvjeti natječaja koje organizacija treba ispuniti, ovisno o vrijednosti financijske potpore koja se traži od Grada Poreča-Parenzo (do 1.000,00 eura (7.534,50 kuna) ili veće od 1.000,00 eura (7.534,50kuna)), detaljno su navedeni u uputama za prijavitelje.

Razmatrat će se samo programi/projekti koji su pravodobno prijavljeni, te koji u cijelosti zadovoljavaju propisane uvjete Natječaja.

**VIII.**

S organizacijama kojima će biti odobrena financijska sredstva, Grad Poreč-Parenzo će sklopiti ugovor kojim će se detaljnije propisati prava i obveze potpisnika.

**IX.**

Sva pitanja vezana uz Natječaj mogu se postaviti elektroničkim putem slanjem upita na adresu e-pošte: [natjecaji@civilnodrustvo-istra.hr](mailto:natjecaji@civilnodrustvo-istra.hr) najkasnije do 31.01.2023. godine. Odgovori na pojedine upite bit će poslani najkasnije u roku od 4 dana od dana zaprimanja upita izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, Grad Poreč-Parenzo i Zaklada Istra- Fondazione Istria ne mogu davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

PROČELNICA

Vesna Kordić

1. *Iznosi preračunati u kune dobiveni su primjenom fiksnog tečaja konverzije 1 EUR=7,53450kn. Navedeno se primjenjuje na iznose iskazane u cjelokupnoj natječajnoj dokumentaciji.* [↑](#footnote-ref-1)